
Hetyefő Község Önkormányzatának Polgármestere
8344 Hetyefő, Kossuth u. 35. Tel./fax: 87/457-260

dabronc@enternet.hu
Meghívó

Hetyefő Község Önkormányzat Polgármestere meghívja a 2013. február 15-én (pénteken) 13.00 órakor megtartandó nyílt képviselő-testületi ülésre. 

Helye: Polgármesteri Hivatal Hetyefő, Kossuth u. 35.
Napirend:

1./ Az önkormányzat 2013. évi költségvetésének tárgyalása


Előterjesztő: 
Hosszuné Somogyi Mária polgármester

Pallér Edina jegyző 

2./ Egyéb

Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Hetyefő, 2013. február 08.



Tisztelettel:



Hosszuné Somogyi Mária s.k. 

polgármester





A kiadmány hiteléül:





Pallér Edina 

   



     jegyző

 J e g y z ő k ö n y v:

Készült: Hetyefő Község Önkormányzat Képviselő-testületének 2013. február 15. napon a Polgármesteri Hivatalban megtartott nyílt üléséről.

Jelen vannak: 

Hosszuné Somogyi Mária polgármester




Iker Béláné alpolgármester

Molnár György képviselő




Pallér Edina jegyző 

A polgármester köszöntötte a megjelenteket, megállapította, hogy a képviselő-testület határozatképes.

Az ülést megnyitotta, majd ismertette a napirendet.

Napirend:

1./ Az önkormányzat 2013. évi költségvetésének tárgyalása

Előterjesztő: 
Hosszuné Somogyi Mária polgármester

Pallér Edina jegyző

2./ Egyéb

A képviselő-testület a napirendet határozathozatal nélkül elfogadta.

1./ Napirend: Az önkormányzat 2013. évi költségvetésének tárgyalása

Előterjesztő: 
Hosszuné Somogyi Mária polgármester

Pallér Edina jegyző

Hosszuné Somogyi Mária polgármester: Teljesen átalakította az állam az előző évekhez képest a finanszírozásunkat. Az idei évtől feladat finanszírozási rendszer lesz, ami azt jelenti, hogy a kötelező feladatokhoz járul hozzá az állam, ez alapján kapjuk a támogatásokat. Az általános támogatás lényege, hogy a célzott támogatással nem támogatott feladataihoz kapcsolódó elismerhető kiadás csökkentésre kerül a helyi bevételekkel, úgy,  mint a gépjárműadó önkormányzati része, az iparűzési adó esetében az elvárt összeg, valamint az egyéb helyi adók összegének fele és azt követően fennmaradó különbözethez biztosít a központi költségvetés támogatást.

Pallér Edina jegyző: A gépjármű adónak 60 %-át veszi el az állam, 40 % marad az önkormányzatnál. Összegszerűen megvan, hogy mi az az összeg, amit levon az állam a hivatali támogatásból és a településüzemeltetési támogatásból. 

Hosszuné Somogyi Mária polgármester: Esetünkben 73.005,-Ft a beszámítási összeg, amivel csökkentésre kerül a támogatás. Ez egy új fogalom, ezzel még nem találkoztunk. 93 fő a figyelembe vett lakosság számunk. Javaslom mennyünk végig az előterjesztésen.

/Előterjesztés ismertetése./
Hosszuné Somogyi Mária polgármester: Amennyiben nincs kérdés, hozzászólás, kérem, alkossuk meg rendeletünket.

Hetyefő Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:

1/2013. (II.15.) önkormányzati rendelet:

Hetyefő Község Önkormányzatának Képviselő-testülete megalkotja 1/2013. (II.15.) önkormányzati rendeletét Hetyefő Község Önkormányzatának 2013. évi költségvetésről.
/Az előterjesztés és a rendelet a jegyzőkönyv mellékletét képezi./
2./ Napirend: Egyéb

· Szociális étkeztetés térítési díj módosítása

Pallér Edina jegyző: Gógánfa a tavalyi évben, decemberben elfogadta a szociális étkeztetésnek a térítési díj emelését. Ennek elfogadása részünkről is szükséges, tehát a rendeletünket módosítani kell. A térítési díj összege 700,-Ft/adag. Az étkeztetésre adott állami támogatásból egy adagra 220,-Ft támogatás jut. Mivel a rendeletünket februárban módosítjuk, ezért az étkeztetés térítési díja márciustól tud módosulni. 

Hosszuné Somogyi Mária polgármester: Javaslom, alkossuk meg rendeletünket.
Hetyefő Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:

2/2013. (II.15.) önkormányzati rendelet:

Hetyefő Község Önkormányzatának Képviselő-testülete megalkotja 2/2013. (II.15.) önkormányzati rendeletét Az étkezési térítési díjak megállapításáról.
/A rendelet a jegyzőkönyv mellékletét képezi./
· Hulladékgazdálkodási rendelet módosítása

Pallér Edina jegyző: Az új hulladékgazdálkodási törvény szerint, ami január 1-től hatályos, az önkormányzatnak már nincsen ármegállapító joga a hulladékgazdálkodási díj tekintetében, a térítési díjat miniszteri rendelet fogja szabályozni a jövőben, addig azonban a 2012. december 31.-én alkalmazott díjra 4,2%-ot tehet rá a szolgáltató. Ezzel kapcsolatban, ennek megfelelően hatályon kívül helyezhetné a rendeletből a díj megállapítását az önkormányzat, hiszen értelmét vesztette ezen része a rendeletnek. 

Hosszuné Somogyi Mária polgármester: Javaslom, alkossuk meg rendeletünket.

Hetyefő Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:

3/2013. (II.15.) önkormányzati rendelet:

Hetyefő Község Önkormányzatának Képviselő-testülete megalkotja 3/2013. (II.15.) önkormányzati rendeletét a települési szilárd hulladékkal kapcsolatos hulladékkezelési helyi közszolgáltatásról szóló 6/2011. (XII.22.) önkormányzati rendeletének módosításáról.

/A rendelet a jegyzőkönyv mellékletét képezi./

· Vagyonnyilatkozat-tételi kötelezettség teljesítéséről tájékoztatás
Pallér Edina jegyző: Bizottságot nem lehet létrehozni a 100 fő alatti lélekszámú településeken, ahol két fő képviselő van, akik közül az egyik alpolgármester. Az összességében három fős testületből az Ügyrendi Bizottság tagja nem lehet polgármester, és alpolgármester. Ilyen esetekben a bizottsági feladatokat a képviselő-testület látja el, tehát a képviselők vagyonnyilatkozat-tételi eljárásával kapcsolatban is a testület jár el. A vagyonnyilatkozat-tételt mindenki határidőre teljesítette, szabálytalanság nem merült fel.

Hetyefő Község Önkormányzatának Képviselő-testülete egyhangúlag, 3 igen szavazattal a következő határozatot hozta:




10/2013. (II.15.) számú önkormányzati határozat:

Hetyefő Község Önkormányzatának Képviselő-testülete nyilatkozza, hogy a jogszabályi előírásoknak megfelelően az önkormányzat képviselői benyújtották vagyonnyilatkozatukat és hozzátartozóik vagyonnyilatkozatait.

A vagyonnyilatkozatokkal kapcsolatos eljárás során szabálytalanságot nem észleltek, így külön intézkedés megtétele nem indokolt.

Felelős: Hosszuné Somogyi Mária polgármester
· Közbeszerzés tervezése

Pallér Edina jegyző: A közbeszerzésekről szóló 2011. évi CVIII. törvény 33.§ (1) bekezdés szerint az ajánlatkérők a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről. A közbeszerzési terv nyilvános, az önkormányzat köteles azt honlapján közzétenni. A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szerepeltetni kell. A (3) bekezdés kimondja: „A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.” Továbbá szabály az is, hogy az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

A jogszabály értelmében kérdezem a képviselő-testületet, hogy tervez e az adott évre közbeszerzést? A közbeszerzési értékhatárokat a költségvetési törvény tartalmazza, ezt is ismertetem. Az értékhatárokat nettóban kell értelmezni.

Hosszuné Somogyi Mária polgármester: A testület nem tervez olyan összegű árubeszerzést, építési beruházást, szolgáltatás megrendelését, amely elérné a közbeszerzési értékhatárokat, erre az önkormányzat pénzügyi helyzete nem alkalmas, a költségvetés összeállításánál is láttuk, így nem tervezünk közbeszerzést, terv készítésére így nem vagyunk kötelezettek.

Hetyefő Község Önkormányzatának Képviselő-testülete határozathozatal nélkül úgy határozott, hogy 2013. évre nem fogad el közbeszerzési tervet, miután éves költségvetésében nem tervezett olyan beszerzést, beruházást, amely közbeszerzés köteles lenne.
Hosszuné Somogyi Mária polgármester: Megköszönöm mindenkinek a részvételt.
A polgármester a nyílt ülést berekesztette.

k.m.f.

         Hosszuné Somogyi Mária 





Pallér Edina

                polgármester                                                                       
     
    jegyző

